דרך עזה (ירושלים)

[250px|ממוזער|הדרך הלבנה הישרה משמאל היא הקצה הדרום-מערבי של מה שהיה קרוי בשנות ה-50 דרך עזה. ניתן להבחין ב[פילבוקס שבהצטלבות הרחובות הרצוג (אז עזה) -טשרניחובסקי-הזז דהיום. המבנה הגדול בצד ימין הוא בית קדימה.]]
ממוזער|250px|דרך עזה ביום חורף, במבט לכיוון צפון מזרח
**דרך עזה**, לשעבר **רחוב עזה**, הוא רחוב בירושלים, בשכונת רחביה. לרחוב חשיבות תחבורתית, מסחרית ותרבותית. לאורכו בתי קפה ומסעדות רבות לצד בתי עסק אחרים.

## מהלך הרחוב
דרך עזה מתחילה בצומת עם רחוב בן מימון, שמקשר בינה לבין כיכר פריז. דרך עזה מסתיימת בצומת שבה היא נפגשת עם רחוב הרב ברלין מצד אחד (שכונת קריית שמואל), ועם רחוב מנחם בן סרוק מצדה השני (שכונת רחביה). חלקה הדרומי (התחתון) של דרך עזה קרוב לעמק המצלבה, ובהמשכה הדרומי היא משנה את שמה והופכת לרחוב הרב הרצוג.  רחוב הרצוג ממשיך דרומה לשכונת רסקו, ולצומת משותף עם שדרות חיים הזז ורחוב טשרניחובסקי. בנייני דרך עזה בנויים ברובם בסגנון הבינלאומי המקובל בשכונה ומצופים באבן ירושלמית. במאה ה-21 עוברים רבים מהבניינים בדרך עזה, שדרוג, "מתיחת פנים", או בנייה מחדש.

## היסטוריה
מקור שמו של הרחוב נובע ממיקומו על חלק מהדרך ההיסטורית שבין שער יפו שבעיר העתיקה בירושלים אל דרום שפלת החוף הכוללת את העיר עזה. זאת בדומה לרחוב יפו הבנוי על חלק מהדרך שבין שער יפו לעיר יפו, לדרך שכם המובילה לשכם, לדרך חברון המובילה לחברון ולדרך יריחו המובילה ליריחו.

מרכז העסקים השוקק של הרחוב הוא הצומת עזה-בנימין מטודלה-האר"י, בתקופת המנדט הבריטי שכנו במקום זה אורוות הצבא ושטח אימון ולכן נקרא "מגרש הסוסים", לאחר מכן שימש השטח הפתוח לפעילות תנועות נוער. באמצע הדרך בין צומת זה וצומת רחוב טשרניחובסקי דהיום שכנה בתקופת המנדט כלביית משטרת המנדט ולכן נקראה "חורשת הכלבים", כיום נמצא במקום זה גן ציבורי סמוך לרחוב התיבונים, הבתים הבנויים בקטע זה, שכתובתם היא ברחוב עזה, מופרדים משאר הרחוב במקטע דמוי פרסה.

הרחוב הסתיים בעבר בצומת גדול (עזה-טשרניחובסקי-הזז) בשולי עמק המצלבה. בנקודה זו ניצבת עמדת משמר בריטית מבטון, "פילבוקס". כיום מסתיימת דרך עזה, כאמור, בצומת הרחובות עזה-ברלין, ועזה-מנחם בן-סרוק. 

כמו מרבית תושבי רחביה, במשך תקופה ארוכה גם תושבי רחוב זה היו אמידים וחלק נכבד מהם היה ממוצא יהודי-גרמני. הרחוב אף כונה על ידם בשם "גאזה-שטראסה" ("רחוב עזה" בגרמנית). באמצע רחוב זה נמצא ביתו הפרטי של ראש הממשלה בנימין נתניהו, וסמוך למעלה הרחוב שוכן גם בית אגיון, מעונו הרשמי של ראש הממשלה. עקב כך, האזור הסמוך למעון הרשמי, במעלה הרחוב ובכיכר צרפת ("כיכר פריז"), הוא אזור בו נהוג לקיים הפגנות. הרחוב נחשב לעמוס במיוחד ועוברים בו בממוצע כ-700 אוטובוסים ביממה.

בשנות ה-60 של המאה ה-20 יזמה עיריית ירושלים תוכנית להרחבת הרחוב ל-4 נתיבים, על חשבון חצרות הבתים, במטרה להקל את עומסי התנועה בו. אך התוכנית לא בוצעה.  

במפגש הרחובות עזה וברלין (הקרוי על שם הרב חיים ברלין) שכנה החומוסיה "בין עזה לברלין", וכיום היא ממוקמת בדרך עזה 19.

בית קפה "זיגמונד" בבעלותו ובניהולו של העיתונאי והסופר אלברט סויסה פועל ברחוב עזה פינת רחוב האר"י. 

בית הקפה, "קפה עזה", הנמצא במרכז הרחוב, נקרא כיום "קפה יהושע".

בעת האינתיפאדה השנייה היה רחוב עזה פעמיים זירה לפיגועי התאבדות קשים. במרץ 2002 התבצע בבית הקפה "מומנט" שברחוב פיגוע התאבדות שבו נהרגו 11 בני אדם. בינואר 2004 התרחש פיגוע התאבדות נוסף באוטובוס קו 19 בעת שעבר ברחוב עזה, וגם בפיגוע זה נהרגו 11 אנשים.

[שמאל|ממוזער|250px|שלט הרחוב באוקטובר 2023, מכוסה במדבקות עם השם "[נחל עוז"]]

בעקבות מלחמת חרבות ברזל עלתה דרישה להחליף את שם הרחוב.

## גלריית תמונות

קובץ:Corner of Gaza Street and Harav Berlin Street - Jerusalem - Photo No. 1.jpg|צומת הרחובות עזה והרב ברלין (2024)
קובץ:43 Gaza Street - Jerusalem - Coffee House - Photo No. 2.jpg|בית קפה ברח' עזה 43
קובץ:58 Gaza Street - Jerusalem - Outdooor Sculpture - Photo No. 3.jpg |פסל חוצות של עיירה בדיונית על יד בניין ברח' עזה 58
קובץ:58 Gaza Street - Jerusalem - Memoial Sign for Yaron Amitai - Photo No. 4.jpg |שלט הנצחה לירון אמתי על יד בניין ברח' עזה 58
קובץ:Zigmond coffee house Jerusalem 2024.jpg| 'קפה זיגמונד' בצומת הרחובות עזה והאר"י
קובץ:Memorial plaque to terror victims in Gaza st. Jerusalem.jpg|לוח זיכרון לחללי הפיגוע בקו 19, פינת הרחובות עזה וארלוזורוב
קובץ:Moment Coffee House - No. 1 - memorial Sign for the Victims of the Terrorist Attack - 2002.jpg|לוח זיכרון לחללי הפיגוע ב'קפה מומנט' (על גדר בית הקפה)
קובץ:Moment Coffee House - No. 2 - New Building and New Coffee House - July 2024.jpg|'קפה לנדוור' שהחל לפעול ב-2024 בצומת רח' עזה ושדרות בן-מימון, במיקום שבו פעלו בעבר 'רסטובר' ו'קפה מומנט'


## קישורים חיצוניים
* רחוב עזה הפך לאלחוטי, "ירושלים ברשת", 2005
* 
* דוד קרויאנקר, שלאף-שטונדה בגאזה-שטראסה, באתר הארץ
* 

## הערות שוליים

עזה
קטגוריה:רחביה
קטגוריה:ישראל: רחובות על שם ארץ ישראל ויישובים בה